Alcelafinos

miniatura|240px|Topi (Damaliscis korrigum topi).
[[Ficheiro:Damaliscus lunatus.jpg|miniatura|240px|Damaliscus lunatus.]]
miniatura|240px|Beatragus hunteri.

A dos alcelafinos (Alcelaphinae) é unha subfamilia de mamíferos artiodáctilos ruminantes da familia dos bóvidos.Wilson, D. E., & Reeder, D. M. (editors) (2005): Mammal Species of the World — A Taxonomic and Geographic Reference. Third edition. ISBN 0-8018-8221-4.

A subfamilia comprende catro xéneros de antílopes de tamaño de mediano a grande que se distribúen amplamente, agrupados en grandes rabaños, polas sabanas da África subsahariana. Teñen características moi semellantes, polo que se reúnen nuha soa tribo, a dos alcelafininos (Alcelaphini).

Inclúe os alcélafos, os damaliscos, os ñus, e outras especies parecidas.

 Características 
Os alcelafinos son antílopes grandes con algunhas características moi peculiares: 

Todos eles teñen alzada (as agullas ou a cruz, as articulacións das extremidades anteriores) moi altas, bastante máis que as ancas, e a cara —a miúdo longa e estreita— cunha aparencia ruda, pouco bovina.

Pódense distinguir tres tipos inconfundíbeis:
 o topi e os seus afíns (todos os damaliscos) son os máis normais; 
 os alcélafos distínguense ben polo se dorso claramente descendente, e pola súa cabeza moi longa, coroada por unha especie de prolongamento no que se insiren os cornos; 
 os membros de ambos os grupos antecitados teñen a cola bordeada por unha especie de flocos de pelos tesos e negros na parte exterior (agás no alcélafo de Hunter ou hirola, Beatragus hunteri (antes Damaliscus hunteri); 
 pola súa parte os ñus, debido á súa cabeza e aparencia xeral con ornamentos pilosos peculiares (barba, crina e cola equina) teñen un aspecto inconfundíbel, un algo "extravagante".

Todos eles viven en hábitats abertos, especialmente nas sabanas das grandes chairas.

Son moi gregarios, e a maioría viven en grandes mandas.

 Clasificación 
Clasicamente a subfamilia utilízase no sentido da tribo dos Alcelaphini e non do clado Alcelaphini + Hippotragini. Este clado diverxeu dos caprinos hai aproximadamente 14 millóns de anos.Arati Iyengar et al. (2006): "Structure and evolution of the mitochondrial control region in oryx". Molecular Phylogenetics and Evolution 40 (1): 305–314.

A subfamilia foi definida en 1876 polo naturalista e cazador británico Victor Brooke (1843-1893), in Wallace. Geog. Distr. Anim.: 224. 

E a tribo en 1883 polo botánico, malacológo e zoólogo francés Alphonse Trémeau de Rochebrune (1836-1912),Alcelaphini en Sistemática dos bóvidos (Stefan Hintsche, 2014), en stco.de aínda que algúns adxudícanlle a súa autoría, en 1945, ao biólogo e paleontólolgo estadounidense George Gaylord Simpson (1902-1984).Groves, Colin & Peter Grubb (2011).

 Xéneros e especies 

Segundo Mammal Species of the World (MSW), de Wilson & Reeder, a subfamilia comprende catro xéneros viventes, con 10 especies;

Subfamilia Alcelaphinae
 Tribo Alcelaphini
 Xénero Alcelaphus Alcelaphus buselaphus Alcelaphus caama Alcelaphus lichtensteinii (denominado Sygmoceros lichtensteinii pola UICN)
 Xénero BeatragusIncluído, por algúns autores, no xénero Damaliscus. Ver Dorst, J. e Dandelot, P. (1973), p. 232.
 Beatragus hunteri Xénero Connochaetes Connochaetes gnou Connochaetes taurinus Xénero Damaliscus Damaliscus korrigum Damaliscus lunatus Damaliscus pygargus Damaliscus superstesPorén, segundo a UICN, a clasificación sería:Alcelaphus buselaphus na Lista vermella da UICN. Versión 2014.2. Consultada o 2 de setembro de 2014.
 Xénero Alcelaphus 
 Alcelaphus buselaphus Xénero Connochaetes 
 Connochaetes gnou 
 Connochaetes taurinus 
 Xénero Damaliscus 
 Damaliscus hunteri (denominado Beatragus hunteri por MSW)
 Damaliscus lunatus 
 Damaliscus pygargus 
 Xénero Sigmoceros 
  Sigmoceros lichtensteinii (denomiando Alcelaphus lichtensteinii por MSW)

 Notas 

 Véxase tamén 

 Bibliografía 
 Dorst, J. & Dandelot, P. (1973): Guía de campo de los mamíferos salvajes de África, Barcelona: Ediciones Omega, S. A. 
 Groves, Colin & Peter Grubb (2011): 'Tribe Alcelaphini in Wallace, 1876 en Ungulate Taxonomy. Baltimore, Maryland, USA: The Johns Hopkins University Press. ISBN 978-1-4214-0093-8.
 Haltenorth, T. & Diller, H. (1986): A Field Guide of the Mammals of Africa including Madagascar. Londres: William Collins Sons & Co Ltd. ISBN 0-00-219778-2. 
 Rodríguez de la Fuente, F. (1970): Enciclopedia Salvat de la fauna. Tomo I. África (Región etiópica). Pamplona: Salvat, S. A. de Ediciones, pp. 55–72 (ñus) e 104-123 (damaliscos e alcélafos). 
 Wilson, D. E., & Reeder, D. M. (editors) (2005): Mammal Species of the World — A Taxonomic and Geographic Reference''. Third edition. ISBN 0-8018-8221-4.

 Outros artigos 
 Bóvidos
 Antílope

 Ligazóns externas 
 Alcelaphinae en Tree of Life.
 Alcelaphinae no SIIT.
 Alcelaphinae ns ADW.

Categoría:Bóvidos
Categoría:Antílopes